cyanic-selkie/wikianc huggingface dataset:
Karl Friedrich von dem Knesebeck
Karl Friedrich von dem Knesebeck (født 5. mai 1768 i Karwe i provinsen Brandenburg i kongeriket Preussen, død 12. januar 1848 i Berlin, Kongeriket Preussen) var en prøyssisk generalfeltmarskalk. Etter den første koalisjonskrigen ble han forfremmet flere ganger, og ble deretter en militær rådgiver under Napoleonskrigene.
Liste over flaggbærere for De britiske Jomfruøyer under OL
Liste over flaggbærere for De britiske Jomfruøyer under OL inneholder samtlige idrettsutøvere som har båret De britiske Jomfruøyers flagg under åpningsseremoniene til sommer- og/eller vinter-OL.
Romeo og Julie (1936)
Romeo og Julie (originaltittel: Romeo and Juliet) er en amerikansk romantisk dramafilm fra 1936 regissert av George Cukor. Filmen tar utgangspunkt i Shakespeares fortelling om Romeo og Julie. Handlingen dreier seg om striden mellom de to familiene Montague og Capulet. På tross av fiendskapene innleder deres barn, Romeo og Julie, en romanse. Striden koster til slutt både Mercutios og Tybalts liv – og derpå de to unges. Hovedrollene spilles av Leslie Howard og Norma Shearer, mens sentrale biroller spilles av John Barrymore, Edna May Oliver, og Basil Rathbone.
Denne regnes blant de mest kjente filmatiseringene av Rome og Julie.
Anmelderne
Den har fått 75 % på Rotten Tomatoes.
Priser og nomineringer
Nomineringer
Bentonville (Arkansas)
Bentonville er en amerikansk by.
Den ligger i Benton County i Arkansas, og har 40 167 innbyggere på et areal på 82,03 km².
Myrnohrad
Myrnohrad (ukrainsk og russisk Мирноград) er en by i Donetsk oblast (provins) i Ukraina. Den har nær 50.000 innbyggere (2013).
Federal Reserve
Federal Reserve er sentralbanken i USA. I dagligtale brukes ofte forkortelsen The Fed, men det fulle navnet på hele sentralbanksystemet er egentlig Federal Reserve System. Fra februar 2018 er Jerome Powell styreformann i Board of Governors of the Federal Reserve og dermed bankens øverste leder.
USAs sentralbanksystem er unikt på verdensbasis. Systemet består av tolv sentralbanker («Federal Reserve Banks») og en politisk utpekt ledelse. Det øverste nivået i systemet er Board of Governors som holder til i Washington D.C. Dette styret utpekes av USAs president og godkjennes av Senatet. Under styret kommer Federal Open Market Committee, som har hovedansvaret for landets pengepolitikk. Denne komiteen består av Board of Governors og formennene for fem av de tolv Federal Reserve Banks. Under disse kommer de tolv bankene, som i stor grad tar seg av de praktiske gjøremålene til sentralbanksystemet.
Federal Reserve System ble opprettet av president Woodrow Wilson gjennom Federal Reserve Act i 1913, i samarbeid med kongressrepresentant Carter Glass og senator Robert L. Owen. USA hadde da gått mange år uten en sentralbank, men forskjellige bankkriser hadde ført til krav om at bankvesenet måtte reguleres og støttes av en sentralbank.
Organisasjon
The Fed har status som en uavhengig føderal institusjon («Independent agency of the Federal government»). Kongressen har et overordnet ansvar for Federal Reserve, men blander seg ikke inn i den daglige driften. To ganger i året rapporterer styreformannen i the Fed til Kongressen, men i det daglige er samarbeidet med finansdepartementet og presidenten viktigere. Selv om the Fed har en uavhengig status kan denne tilbakekalles om Kongressen mener at politikken til the Fed strider mot nasjonens interesser.
Federal Reserve System består av tolv sentralbanker. Disse sentralbankene er regionale, og har ansvar for å betjene private banker og finansinstitusjoner i sine respektive regioner. USA er det eneste landet i verden med et sentralbanksystem basert på denne modellen. Modellen kom som et kompromiss mellom de som ønsket en sterk, føderal sentralbank og de som ønsket å fortsette med det desentraliserte systemet fra før 1913.
The Fed ledes av et styre kjent som «Board of Governors». Det er syv medlemmer i styret, som utpekes av presidenten og godkjennes av Senatet. Disse sitter for en periode på 14 år, og perioden kan ikke forlenges. Periodene er fordelt slik at en styreplass fornyes annethvert år. Slik forhindres en enkelt president fra å fylle opp styret med personer som deler hans eget økonomiske syn. Styreformannen velges for fire år av gangen, og utpekes av presidenten. Styreformannen kan sitte mer enn én periode. Jerome Powell har vært styreformann siden 2018.
Kongressen gir ingen økonomisk støtte til the Fed, noe som gir the Fed handlerom uten frykt for innblanding fra politikere. Inntektene til the Fed kommer hovedsakelig fra to kilder; handel med statsobligasjoner (som de gjør på vegne av finansdepartementet) og lån til private banker. Etter at kostnadene til Federal Reserve System er betalt, går resten av overskuddet tilbake til finansdepartementet. Siden the Feds opprettelse har rundt 95 % av overskuddet blitt overført til finansdepartementet; dette utgjør omtrent 22 milliarder dollar i året. Eierne av regionalbankene får et utbytte på 6 % i året, noe som reguleres av føderal lov. Medlemsbankenes budsjetter må godkjennes av the Board of Governors, og kontrolleres også av eksterne revisorer.
En viktig del av the Fed er the Federal Open Market Committee (FOMC). Denne er ansvarlig for handel med statsobligasjoner, noe som er det viktigste verktøyet for å kontrollere pengemengden (og dermed indirekte samfunnsøkonomiske variabler som inflasjon og rente). FOMC fastsetter også Federal funds rate, som styrer renten.
Kommersielle banker og finansinstitusjoner kan være medlemmer i Federal Reserve. Omtrent 3 000 av 8 000 banker i USA er med, men disse 3 000 representerer omtrent 70 % av alle bankinnskudd. Banker som er basert på delstatslovgivning («state banks») kan selv velge om de vil være med, mens alle banker som er basert på føderal lovgivning («national banks») er pålagt å være med i Federal Reserve. Det at en bank har ordet «national» med i navnet sitt er derfor et sikkert tegn på at den er medlem i the Fed.
Sentralbanker i USA før Federal Reserve System
Under Den britisk-amerikanske krig fra 1812–15 hadde ikke USA noen sentralbank, og myndighetene tok opp lån fra mange private banker for å finansiere krigen. De private bankenes overdrevne utstedelse av papirpenger gjorde at bankene ofte ikke greide å innløse sedlene for den lovte metallverdien, noe som gjorde at sedlene ble omsatt for en rabattert pris på det private markedet. Denne kaotiske situasjonen gjorde at Kongressen igjen så fordelene med en sentralbank, og The Second Bank of the United States ble opprettet i 1816. De føderale myndighetene skjøt inn syv av de 35 millionene i egenkapital. Denne nye banken fikk rett til å utstede pengesedler, som ble gjort til tvunget betalingsmiddel. Banken fikk også ansvaret for å hjelpe kommersielle banker med nødlån dersom de fikk problemer med pengereservene.
Second Bank ble møtt med motstand fra forretningsbanker, da sentralbankens reguleringer hindret deres vekst. Videre ble også bønder skeptiske til sentralbanken, da lånemarkedet ble strammere. Dette førte til at Andrew Jackson la ned veto mot kongressvedtaket om å fornye den tyveårige konsesjonen til Second Bank, og banken opphørte å være sentralbank i 1836.
Dannelsen av the Fed
I «panikkåret 1907» gikk økonomien i USA inn i en resesjon. Børsen falt, mange banker gikk under, og mange privatpersoner mistet derfor sparepengene sine. For å redusere risikoen for lignende situasjoner krevde mange et mer sentralisert banksystem. Debattene om modellen man skulle velge var mange. Noen politikere var redde for å gi for mye makt til finansmiljøet i New York, mens andre igjen var redde for å gi for stor kontroll til føderale myndigheter. Likevel kom man frem til et kompromiss begge sider kunne leve med. Under administrasjonen til Woodrow Wilson kom «Federal Reserve Act» av 1913. Lovforslaget ble fremmet av demokratene Carter Glass og Robert L. Owen, og var inspirert av et tidligere, nedstemt lovforslag kjent som «Aldrich Bill». Heretter ble det slutt på at private banker selv kunne regulere pengemengden i USA. Federal Reserve System skulle eies av private banker, men styret skulle utpekes av presidenten, som ville gi indirekte politisk kontroll over pengepolitikken. Lovforslaget ble satt opp til avstemmning den. 23. desember 1913, da de fleste senatorer var dratt hjem for ferien, men forslaget fikk likevel flertall i Senatet med 43 mot 25 stemmer der. Det ble senere ratifisert og vedtatt med 298 mot 60 stemmer i Representantenes hus. Et flertall av bankene var imot opprettelsen av the Fed, da flere mente at New York bankenes innflytelse var for stor men andre igjen mente den politiske innflytelsen ble for stor. Dette gjaldt spesielt de større bankene i New York. Mindre banker i vest og småbedrifter var mer positive, da de var positive til den økte offentlige kontrollen over bankvesenet.
Federal Reserve Systems historiske utvikling
Systemets første prøvelse var Første verdenskrig, da USA var nøytrale de første årene. Gjennom å kunne regulere ned verdien av finansinstrumenter som bankremisser kunne the Fed sørge for at handelen til Europa gikk mest mulig smertefritt, på tross av de vanskelige tidene.
På 1920-tallet forsto formannen i New York Fed, Benjamin Strong, at open market operations var et effektivt verktøy for å motvirke resesjoner (dette ble senere the Feds viktigste pengepolitiske verktøy). Samtidig økte han samarbeidet med utenlandske sentralbanker, som Bank of England.
Under depresjonen fikk the Fed flere nye oppgaver, spesielt innenfor regulering av banker. Federal Deposit Insurance Corporation (FDIC) ble opprettet i 1933, og alle privatpersoners bankinnskudd opp til $10 000 ble garantert av Federal Reserve. The Fed fikk også ansvaret for å se etter holdingselskaper som eide banker. President Roosevelt bestemte seg også for å kutte ut gullstandarden, slik at sedler ikke lenger kunne løses inn i edle metaller.
Under Andre verdenskrig kom det sterke signaler fra regjeringen om at renten skulle holdes lav, da dette ville hjelpe på finansieringen av krigføringen. Styreformann Marriner S. Eccles gikk noe motvillig med på dette, og man kunne derfor ikke holde inflasjonen nede. Regjeringen ønsket det samme i forbindelse med Koreakrigen i 1951, men the Fed ønsket heller å kunne føre en uavhengig pengepolitikk. Finansdepartementet og Federal Reserve kom frem til en avtale samme år, som gjorde at Federal Reserve ble uavhengige i rentepolitikken. Dette førte til at inflasjonen gikk markant ned i påfølgende år.
På 1970-tallet opplevde USA en kraftig inflasjon (blant annet på grunn av oljekrisen), samtidig som de føderale budsjettunderskuddene var rekordhøye. I 1979 ble Paul Volcker ny leder for the Fed, med en målsetning om å knuse inflasjonen. Volckers metoder sved på kort sikt, men utover på 80-tallet lyktes Federal Reserve med å inflasjonen under kontroll.
Alan Greenspan ble styreformann i Federal Reserve i 1987. Like etterpå kollapset New York Stock Exchange på den såkalte Black Monday. Greenspan fikk mye ros for måten han håndterte krakket på. 1990-tallet var en sammenhengende økonomisk oppgang for USA, noe Greenspan fikk mye av æren for.
Under Finanskrisen som begynte i 2008 har The Fed fått en stadig viktigere rolle i amerikansk økonomi. Den økte rollen og finanskrisen har også ført med seg økt oppslutning i Kongressen for Ron Pauls forslag om økt politisk transparens og revisjon av sentralbanken.
The Fed og de regionale bankenes oppgaver
Regionalbankene har ansvaret for å klarere sjekker mellom private banker. Private banker har kontoer hos the Fed, kontoer som krediteres og debiteres når sjekker klareres. Slik slipper de private bankene å samarbeide med alle andre private banker i landet, noe som fører til store tidsbesparelser i prosessen med sjekker.
The Fed har ansvaret for bokettersyn hos alle landets banker, og setter også grenser for hvor mye penger de har lov til å låne ut. De kan også bestemme om hvorvidt banker kan fusjonere eller ikke. The Feds underavdeling Federal Deposit Insurance Corporation (FDIC) har ansvaret for å forsikre alle innskudd i USA opp til $100 000. Denne ordningen er imidlertid ikke obligatorisk, og delstatsbankene kan selv velge å være med eller ikke. De som ikke er med har imidlertid egne ordninger internt i delstaten.
Federal Reserve utsteder pengesedler (kjent som Federal Reserve Notes), men har ikke det fysiske ansvaret for trykkingen (noe som gjøres av Bureau of Engraving and Printing. Mynter slås av United States Mint). Det er imidlertid the Fed som styrer mengden av valuta som settes i omløp. Det er store variasjoner i seddelmengden gjennom året; før ferier og helligdager øker typisk the Fed seddelmengden.
Siden 1968 har the Fed hatt en funksjon som klageinstans for bankkunder som føler seg diskriminert av banker. Equal Credit Opportunity Act forbyr banker å diskriminere kunder på grunnlag av rase, kjønn, religion, sivilstatus o.l.
The Fed fungerer også som de føderale myndighetenes bank. Finansdepartementet har faktisk en brukskonto hos the Fed, en konto som brukes til lønninger, pensjoner, veibygging, forsvar osv.
Does Humor Belong In Music?
Does Humor Belong in Music? er et konsertalbum av Frank Zappa. Dette er det eneste EMI-utgitte Frank Zappa-albumet som Zappa selv godkjente, og inneholder konsertinnspillinger fra oktober til desember 1984. Det var det første albumet av Zappa som ble utgitt kun på CD. En bootleg på vinyl ble distribuert for lyttere som ikke hadde CD-spiller. I 1995 ble albumet utgitt på nytt av Rykodisc i en ektremt remixet form, med forbedret dynamisk rekkevidde og nytt plateomslag. 1995-utgaven inkluderer et ekstra minutt med slagverkeffekter i «Let's Move to Cleveland» som hadde blitt tatt bort fra EMI-utgaven. I 2012 ble det remixede albumet gjenutgitt som en del av «Zappa Reissue Program». Albumet ble en del av The 4th set of 12, utgitt 30. oktober 2012 og inneholdt det originale plateomslaget, men uten den hvite delen nederst til venstre.
En VHS-video med det samme navnet ble utgitt og senere ble den utgitt på DVD-formatet. Låtene «Zoot Allures», «Tinsel Town Rebellion», «Trouble Every Day» og «Whipping Post» finnes på begge utgaver, men er fra forskjellige innspillinger. Fragmenter av «Hot-Plate Heaven» finnes også i en video, men med bare versene intakt. Plateomslaget på den originale CD–utgivelsen og video-utgivelsen er den samme.
Personell
Musikere
Produksjon
Misty (sang)
«Misty» er en amerikansk jazz-standardlåt, skrevet av pianisten Erroll Garner i 1954 og spilt inn på musikkalbum av The Erroll Garner Trio samme år.
Kobe Challenger
Kobe Challenger er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 2015.
Den blir spilt hvert år i Kobe i Japan.
Folkeskoleloven av 1889
Folkeskoleloven av 1889 (egentlig Lov om Folkeskolen paa Landet og Lov om Folkeskolen i Kjøbstæderne) etablerte grunnlaget for folkeskolen som gav lik rett til skolegang for alle barn i Norge. Med denne loven skulle man gjennomføre en enhetsskole, dvs. én skole for alle befolkningsgruppene, og én skole lengst mulig før elevene spesialiserer seg i ulike skoleveier eller arbeid.
Da «Lov om Folkeskolen i Kjøbstæderne af 26de Juni 1889» ble vedtatt av det norske Stortinget, var det ifølge historiker Janne Wilberg særlig tre ting som ble endret i organiseringen av det norske skoleverket. Det ble fastsatt at som hovedregel skulle det være høyst 35 elever i hver klasse; unntaksvis kunne det tillates opptil 40 elever per klasse. Videre ble det vedtatt at elevene i gjennomsnitt skulle ha 24 timer undervisning per uke. Endelig ble skolens innhold mer organisert og sammenlignbar fra sted til sted i landet, ved at det ble definert en rekke fag som elevene skulle undervises i. Det ble også åpnet for at skolene kunne gi skyteundervisning til gutter i alderen 12–14 år, som del av gymnastikkundervisningen i folkeskolen.
Misty (sang)
Coverversjoner
Prices versjon lå på en ellevteplass på den amerikanske R&B Singles-listen og en 21.-plass på den amerikanske Billboard Hot 100-singlelisten i 1963.
Stevens' versjon lå på en tredjeplass på den amerikanske Country Singles-listen og en fjortendeplass på den amerikanske Billboard Hot 100-singlelisten i 1975.
Grammy Hall of Fame
Misty i originalversjonen ble innlemmet i Grammy Hall of Fame i 1991, og Mathis' versjon ble innlemmet i Grammy Hall of Fame i 2002.
Norske versjoner
Øystein Sunde, Arne Riis og Tande-P har skrevet norske tekster til musikken. Sundes versjon har tittelen «Se på meg (Jeg er gær'n etter deg)», Riis' versjon heter «Hør på meg», mens Tande-Ps versjon heter «Drømmeprinsen».
Misty - mørkets melodi
Sangen spiller en nøkkelrolle i intrigen til filmen Misty - mørkets melodi (1971). Clint Eastwood og Universal betalte $ 25 000 for å anvende sangen i filmen.
Izabal (departement)
Izabal er et av Guatemala 22 departementer. Kystområdene danner del av hjemlandet for Garifunafolket.
Izabal grenser mot Belize i nord, i nordøst til Hondurasbukten, og i øst til Honduras, og til departementet Petén i nordvest, Alta Verapaz i vest, og Zacapa i sør.
Departementet Izabal omgir Lago Izabal (eller Lago de Izabal), Guatemalas største innsjø (omkring 48 km lang og 24 km bred, med et areal på ca. 590 km²). Det spanske kolonifortet San Felipe, nå et guatemalansk nasjonalmonument, med utsikt over stedet der innsjøen danner Río Dulce.
Den lille byen Izabal ligger ved kysten av innsjøen i sør; før byggingen av havnene Livingston og Puerto Barrios i det 19. århundre var den Guatemalas hovedhavn til Det karibiske hav og var opprinnelig sete for Izabal departement; men nå er Izabal by er fjerntliggende landsby som får liten trafikk.
Fra området rundt innsjøen Izabal, strekker departementet Izabal seg langs Río Dulce til kysten av Det karibiske hav.
Departementet Izabal innbefatter havnene Puerto Barrios (departementssete), Santo Tomás de Castilla, Livingston og Guatemalas frihandelsområde Zolic. I Izabal befinner også de førkolumbiske Maya ruinene i Quiriguá.
VM i friidrett 2013 – Høydehopp kvinner
Øvelsen høydehopp damer ved VM i friidrett 2013 ble avholdt på Luzjniki stadion i Moskva den 15. (kvalifisering) og 17. august (finale) med til sammen 27 utøvere fra 21 nasjoner.
Norge var ikke representert i øvelsen.
Kvalifisering
Kvalifisering: Utøverne som klarte direktekvalifikasjonskravet på 1,95 m (Q) eller var blant de tolv beste dersom mindre enn tolv klarte direktekvalifikasjonskravet (q) gikk videre til finalen.
Kirk Simon
Kirk Simon (født 25. juli 1954 i Philadelphia, død 14. april 2018 i New York City) var en amerikansk regissør og filmprodusent.
Sammen med Karen Goodman drev han Simon & Goodman Picture Company, som produserer dokumentarfilmer.
Oscar for beste kortdokumentar
Goodman ble nominert til Oscar for beste kortdokumentar fire ganger, og vant prisen den fjerde gangen.
Jørgen Rasmussen (arkitekt)
Jørgen Poul Christian Rasmussen (født 26. april 1931 i Odense) er en dansk modernistisk arkitekt. Han er tvillingbror av Ib Hans Søren Rasmussen og brødrene har arbeidet sammen siden 1957.
Kevihjulet er Jørgen Rasmussens oppfinnelse og design fra 1965. Det kom til i forbindelse med arbeid med en kontorstol for en møbelprodusent. Kevihjulet er navnet på det opprinnelige rullehjulet som finnes på de fleste kontorstoler fremdeles.
Kevihjulet er tatt opp i den danske kulturkanonen under design og kunsthåndverk.
Rasmussen har mottatt flere utmerkelser og priser, blant annet De neuhausenske priser i 1957, Træprisen i 1974, Europa Nostra-premie i 1991 for Sophienberg slott, Nykredits Arkitekturpris i 1991 og Eckersbergmedaljen i 1992.
Antje Kempe
Antje Zöllkau (født Kempe, 22. juni 1963 i Saalfeld) er en tysk tidligere spydkaster som representerte Øst-Tyskland.
Gjennombruddet kom i junior-EM i 1981 hvor hun vant sølvmedalje. Karrierens høydepunkt kom året etter, under EM 1982 i Athen med en ny sølvmedalje.
Med 72.16 meter fra mai 1984, er det kun Petra Felke (verdensrekordholder med 80.00) av tyske utøvere som har kastet lengre med den gamle spydtypen.
Siversk
Siversk eller Seversk (ukrainsk Сі́верськ; russisk Се́верск; fram til 1973, Jama [Я́ма; Я́ма]) er en by ved elven Bakhmutka i Donetsk oblast (provins) i Ukraina, 99 km nord for Donetsk. Byen har omkring 12.000 innbyggere (2011).
Byen ble grunnlagt i 1913 i samband med en dolomittgruve nær jernbanestasjonen Jama. Byen fikk bystatus i 1961 og navnet Seversk i 1973.
Liste over flaggbærere for Caymanøyene under OL
Liste over flaggbærere for Caymanøyene under OL inneholder samtlige idrettsutøvere som har båret Caymanøyenes flagg under åpningsseremoniene til sommer- og/eller vinter-OL.
Shimadzu All Japan Indoor Tennis Championships
Den blir spilt hvert år i Kyoto i Japan.
Fylkesvei 1968
Fylkesvei 1968 går mellom Rødberg og Smedtorpet i Eidskog.
Strekningen ble fastlagt 2019, og betår av delstrekninger av de tidligere fylkesvei 330 (Hedmark) og fylkesvei 332 (Hedmark).
Aberystwyth Town FC
Aberystwyth Town Football Club er en walisisk fotballklubb fra havnebyen Aberystwyth i Wales. Klubben ble grunnlagt i 1884 og lagets draktfarger er mørkegrønn skjorte med svart shorts og hvite sokker, mens bortedraktene er gule med blå sokker og shorts. Aberystwyth Town spiller for øyeblikket i den øverste divisjonen Welsh Premier League, og spiller sine hjemmekamper på Park Avenue. Nåværende trener er Alan Morgan.
Klubben har per dags dato ikke vunnet det walisiske seriemesterskapet, men vant det nasjonale cupmesterskapet i 1900 og var tapende finalist i 2009. Aberystwyth Town har også ved et par anledninger deltatt i kvalifiseringsspill til UEFA Intertoto Cup, senest i 2004, men har møtt sterkere motstand og ikke kvalifisert seg til videre sluttspill.
Keio Challenger
Keio Challenger er en profesjonell tennisturnering som blir spilt på hardcourt. Den er en del av Challenger-touren, og ble opprettet i 2017.
Den blir spilt hvert år i Yokohama i Japan.
Galina Leontjeva
Galina Aleksandrovna Galjamovna Leontjeva (russisk: Галина Александровна Леонтьева; født 6. november 1941 i Jaroslavl i Sovjetunionen, død 4. februar 2016 i St. Petersburg) var en sovjetisk volleyballspiller som deltok i De olympiske leker i 1968 i Mexico by og 1972 i München.
Leontjeva ble olympisk mester i volleyball under OL i 1968 i Mexico by. Hun var med på det sovjetiske laget som vant volleyballturneringen for damer foran Japan og Polen. Åtte lag deltok, det ble spilt en enkeltserie og alle lagene møttes én gang. Sovjetunionen vant alle sju kampene. Leontjeva spilte sju kamper i OL-turneringen.
Benton (Arkansas)
Benton er en amerikansk by.
Den ligger i Saline County i Arkansas og har 30 681 innbyggere (2010) på et areal på 58,89 km².
NM i mangekamp 1931
NM i mangekamp 1931 var en del av NM i friidrett 1931.
Det ble konkurrert i femkamp og tikamp for menn. Mesterskapet i femkamp ble arrangert i Porsgrunn 5. juli. Mesterskapet i tikamp ble arrangert på Voss 25.-26. juli.
Hot Springs (Arkansas)
Hot Springs er en amerikansk by.
Den ligger i Garland County i Arkansas, og har 35 193 innbyggere på et areal på 94,66 km².
«Drottning Ulrika Eleonora» (1719)
«Drottning Ulrika Eleonora» er den siste tredekker som var bygd og sjøsatt i Sverige med tre kanondekk, sjøsatt i 1719. Skipet hadde tre kanondekk for tilsammen 84 kanoner. Byggingen startet allerede i 1709 for et linjeskip med seksti kanoner i Karlskronavarvet, Karlskrona under ledelse av skipskonstruktør Charles Sheldon. Karl XII befalte i 1713 at byggingen skulle stoppes til fordel for to store fregatter. Byggingen startet på nytt etter kongens død.
Orlogsskipet «Prins Carl Fredrik», en todekker med 64 kanoner og en lengde på 166 svensk fot skulle være mal for det nye skipet, men det kom sterk kritikk fra admiral Klas Sparre om mangler på sitt flaggskip. I de siste årene av den store nordiske krigen ble det sluttet en separatfred mellom Storbritannia og Sverige i bytte mot Bremen-Verden som ble formelt overført til Hannover. I 1714 døde dronning Anne, og kurfyrsten av Hannover overtok den britiske tronen. Den nye kongen Georg I sluttet seg til alliansen mot Karl XII i 1717 og trukket sine britiske undersåtter inn i storpolitikken omkring Østersjøen. Georg I skiftet side etter å ha fått Bremen-Verden, og en sjøekspedisjon som besto av over tjue linjeskip, ble sendt til Østersjøen der disse skulle beskytte de svenske kystene mot russiske aggresjon fram til 1721. Svenskene, blant disse admiral Sparre, var ikke lite imponerte over de britiske krigsskipene man kunne studere på meget nær hold, og deretter sammenligne med deres egne fartøyer. Med denne bakgrunnen var det besluttet at det nye linjeskipet skulle baseres på et britisk linjeskip.
HMS «Doretshire», kontreadmiral Hobsons flaggskip, var brukt som forbilde av Sheldon for det nye skipet som ble døpt «Drottning Ulrika Eleonara» etter sjøsettingen den 15. mai 1719. Dette krigsskipet sjøsatt i desember 1694 var en stor todekker med et slett værdekk som et lokk ovenpå det øvre kanondekket, men ble ombygd i 1712 til en høy tredekker med åtti kanoner. Værdekket ble erstattet med et kanondekk for bruk av tyngre kanoner. «Drottning Ulrika Elenoara» var en kort og høy tredekker på bare 168 svensk fot lengde, bekreftet på et bevart maleri.
Eksterne lenker
Drottning Ulrika Eleonora (1719)
De samarbeidende sparebankene
De samarbeidende sparebankene (DSS) er et samarbeid mellom ni sparebanker. Formålet med samarbeidet er å utnytte potensialet gjennom felles innkjøp og standardisering, og å styrke de lokale sparebankenes konkurranseevne.
KV «Harstad»
KV «Harstad» er et norsk kystvaktskip oppkalt etter byen Harstad. Skipet er bygget for kystvakt/beredskapsoppgaver blant annet fiskerikontroll, mulighet for tunge slep og oljevern. I tillegg er denne båten designet for å kunne redde ubåter. Harstad inngår i den statlige slepebåtberedskapen sammen med KV «Chieftain» og Kystverkets MS «Beta». Disse vil gå tilbake til ankerhåndtering når KV «Barentshav» og KV «Sortland» kan ta over beredskapen med sine kapasiteter.
Maskineri
Fremdriften besørges av to 8-sylindrete Bergen Diesel B32:40L8P hovedmotorer, hver med ytelse 4000 kW. Motorene driver to KaMeWa Ulstein propellanlegg via reduksjonsgear av samme fabrikat. Tenfjord styremaskinen betjener et High-lift ror, Poscon Joystick og Poscon DP0 inngår i utstyret. Med sine 18,35 knop blir «Harstad» raskest i klassen blant kystvaktskipene. Fartøyet er utstyrt med en Kamewa Ulstein thruster på 736 kW og en VROS på 883 kW for å forbedre manøvreringsegenskapene ytterligere.
Generelt
Fartøyet har stor slepekraft med bollard pull på over 100 tonn og har tanker for oppsamlet olje på 1100 m³. I første omgang er fartøyet utstyrt med 200 meter oljelense. Det er videre tilrettelagt for hurtig bording av redningsbåt, og fartøyet er utstyrt med en kanon forut.
Offiserer: Skipssjef Nestkommanderende ORO Skips.off. Maskinsjef Takkeloff Sambandsoff 1. maskinist Stuert
Sofia Sakorafa
Sofia Sakorafa (gresk: Σοφια Σακοράφα; født 29. april 1957 i Trikala) er en gresk tidligere spydkaster. Karrierens høydepunkt var bronsemedaljen fra EM 1982 i Athen.
Verdensrekord
16. september 1982 kastet hun 74.20 meter, ny verdensrekord. Denne lengden var gresk rekord med den gamle spydtypen.
Ski-VM 2021 – Hopp stor bakke kvinner kvalifisering
Hopp stor bakke kvinner kvalifisering under Ski-VM 2021 ble avholdt 2. mars 2021.
Resultater
Kvalifiseringen startet kl. 18:00.
Eskişehirspor
Eskişehirspor er en fotballklubb i Eskişehir i Tyrkia. Klubben er også kjent som Kırmızı Şimşekler (Røde lyn) ekker Anatolias stjerne. Klubben blei starta i 1965 og begynte en fotballrevolusjon i Anatolia. Eskişehirspor befant seg i førstedivisjon i 16 år. Etter å ha vært ute av den tyrkiske Süper Lig i 12 år vant klubben play-off i førstedivisjon og nådde øverste nivå i mai 2008.
NM i mangekamp 1932
NM i mangekamp 1932 var en del av NM i friidrett 1932.
Det ble konkurrert i femkamp og tikamp for menn. Mesterskapet i femkamp ble arrangert i Stavanger 10. juli. Mesterskapet i tikamp ble arrangert på Bislett stadion i Oslo 16.-17. september.
Anno
Anno var en norsk reality-serie produsert av Strix Television for NRK. Selda Ekiz var programleder. Seriens første sesong ble spilt inn i Bergen anno 1764 og sendt på NRK1 våren 2015, mens sesong 2 ble spilt inn i Fredrikstad på Isegran og sendt i 2016. Tiden skulle forestille anno 1721.
Konsept
14 deltakere samles i en tidskapsel som forestiller et norsk bymiljø tilbake i tid. Deltakerne skal leve under samme vilkår som sine forfedre, uten moderne hjelpemidler eller kontakt med omverdenen. Deltakerne skal bo sammen og konkurrere mot hverandre, og klatre på den sosiale rangstigen som eksisterte den gangen gjennom forskjellige konkurranser og øvelser.
Deltakerne deles inn i to lag, 7 menn mot 7 kvinner. Hver uke velger lagene hver sin svennelærling som gjennom et svennestykke konkurrerer mot hverandre i å lære seg et håndverk. Vinneren blir kåret til svenn, og vil påfølgende uke lære bort håndverket til de andre deltakerne gjennom et mesterstykke. Dersom mesterstykket blir godkjent ble svennen kåret til mester, og oppnådde fordeler i spillet.
Taperen i svennestykket tar sitt lag ut i utslagsningskonkurranse og til slutt fekteduell. Taperen av denne duellen ryker ut av konkurransen.
Sesong 1
I første sesong var tiden skrudd 250 år tilbake til anno 1764 og handlingen foregikk på Bryggen i Bergen. Deltakerne bodde på Hanseatisk museum og i Schøtstuene.
Emilie Enger Mehl ble den første mesteren, og vant sesong 1 etter en finale i kunnskap mot Enok Groven. Finalen ble spilt inn i Håkonshallen. Groven vant senere prisen for årets deltaker under Gullruten 2015.
Sesong 2
Første episode av andre sesong av Anno ble vist på NRK1 1. januar 2016. Premieren hadde 805 000 seere og seerandelen var på 48,3 prosent. I alt 30 episoder skal sendes i løpet av våren 2016. Andre sesong av programmet foregår på Isegran i Fredrikstad anno 1721. Isegran var en del av festningsverket rundt Fredrikstad, orlogsstasjon for marinen fra 1680-årene og skjærgårdsflåtens base under den store nordiske krig. I disse omgivelsene møter deltakerne i programmet utfordringer fra dagliglivet i Norge på 1700-tallet og konkurrerer i to lag.
Sherwood (Arkansas)
Sherwood er en amerikansk by.
Den ligger i Pulaski County i Arkansas, og har 29 523 innbyggere på et areal på 55,03 km².
Jennifer Redfearn
Jennifer Redfearn er en amerikansk regissør og filmprodusent.
Redfearn har en bachelorgrad i miljøvitenskap fra Wellesley College i 2003, og en mastergrad i journalistikk fra Columbia University i 2007. Hun har jobbet i forskjellige funksjoner innen TV-dokumentarproduksjon fra 2004, blant annet for PBS og Discovery Channel.
Hennes første uavhengige produksjon var kortdokumentaren Sun Come Up, som omhandlet virkningen av global oppvarming på Carteret-øyene. For denne filmen ble hun nominert til en Oscar for beste kortdokumentar sammen med Tim Metzger.
The Night Has a Thousand Eyes
The Night Has a Thousand Eyes er en populær amerikansk sang med melodi og tekst av Benjamin Weisman, Dorothy Wayne og Marilynn Garrett, som ble gjort berømt av Bobby Vee på hans album med samme navn på Liberty Records fra 1963.
Den populære sangen lå på en andreplass på den amerikanske Billboard Hot 100-singlelisten, en tredjeplass på Billboard Easy Listening-listen samt en niendeplass på Billboard R&B Singles-listen.
Zjdanivka
Zjdanivka (ukrainsk Жданівка, russisk Ждановка, Zjdanovka) er en by i Donetsk oblast (provins) i Ukraina. Byen har innbyggere  og dekker et areal på.
The Night Has a Thousand Eyes
«The Night Has a Thousand Eyes» kom også på den britiske singlelisten 9. februar 1963 og lå der i tolv uker med nummer tre som høyeste plassering.
En versjon av sangen med et langsommere tempo ble fremført av Anita Kelsey i filmen Dark City (1998).
Jørgen Young
Jørgen Young (døpt 17. april 1781, død 26. februar 1837) var en norsk kjøpmann født i Vinger. Youngstorget i Oslo er oppkalt etter ham.
Young hadde sin egen bolig i det huset som nå er Storgata 3 i Christiania. Han overtok Enerhaugen i 1817 og drev med utparsellering av denne i beste husmannsånd, på den måten at betalingen fra folk som festet tomt her blant annet var pliktarbeide, med seg og sin familie.
Young ble valgt til stortingsrepresentant til Stortinget 1821–1823 hvor han representerte Christiania. Han satt i byens styre, borgerrepresentantene – «De 12 eligerede menn», fra 1816 til 1835.
Young var også en av byens branndirektører og mottok et lite honorar av bykassen for det.
I 1818 kjøpte han det som senere skulle kalles Youngsløkken fra justisråd Paul Thrane. Young var ved ligningen 1833–1834 byens rikeste mann.
Stanford University
Stanford University er et privat amerikansk universitet i Stanford utenfor Palo Alto i California. Stanford ligger ca. 60 km. syd for San Francisco og midt i hjertet av Silicon Valley, både geografisk og historisk. Det inntar i 2012 en 2.-plass globalt på Times´ liste over verdens beste universiteter.
Universitetet er blant verdens mest velrenommerte, og har fostret mange nobelprisvinnere. Det ble grunnlagt i 1891 med hjelp av en donasjon fra 1885 fra guvernør Leland Stanford og hans hustru Jane til minne om deres sønn Leland Stanford junior som døde i 1884. Universitetets offisielle navn, som sjelden benyttes, er derfor The Leland Stanford junior University.
Universitetets motto, Die Luft der Freiheit weht («frihetens luft blåser»), er et sitat av humanisten Ulrich von Hutten (1488–1523). Da universitetet ble grunnlagt hadde tysk nettopp overtatt for latin som det dominerende vitenskapelige språket internasjonalt.
Bibliotekene ved Stanford University har 8,2 millioner titler, som gjør det til USAs ellevte største bibliotek (2006).
Tim Metzger
Tim Metzger er en amerikansk filmfotograf og filmprodusent.
Metzger har vært filmfotograf på flere produksjoner for Discovery Channel og History Channel.
Han var fotograf og produsent på Sun Come Up, en kortdokumentar om virkningen global oppvarming har på Carteret-øyene. For denne filmen ble han nominert til en Oscar for beste kortdokumentar sammen med Jennifer Redfearn.
NFF
NFF er en forkortelse (akronym), og har en rekke betydninger:
Texarkana (Arkansas)
Texarkana er en amerikansk by som ligger i Miller County i Arkansas. Den har 29 919 innbyggere (2010) og dekker et areal på 108,3 km².
Zhang Xuan
Zhang Xuan (kinesisk: 張萱, pinyin: Zhāng Xuān, W.-G.: Chang Hsüan; født 713 i Chang'an i provinsen Shaanxi i Kina, død 755) var en ledende maler under Tang-dynastiet (618–907) i Kina.
Han hadde en stor kunstnerisk produksjon, men er mest kjent for et verk som ikke lenger eksisterer, nemlig maleriet Hoffdamer forbereder nyvevd silke. Men det eksisterer en kopi av det malt av keiser Huizong av Song (regjeringstid 1100–1125) fra tidlig på 1100-tallet. Han malte også Tanghoffets vårutflukt, som skulle bli imitert av en rekke senere malere, blant andre av Li Gonglin.
NM i mangekamp 1933
NM i mangekamp 1933 var en del av NM i friidrett 1933.
Det ble konkurrert i femkamp og tikamp for menn. Mesterskapet i femkamp ble arrangert på Notodden 25. juni. Mesterskapet i tikamp ble arrangert i Bergen 29.-30. juli.
Liste over flaggbærere for Puerto Rico under OL
Liste over flaggbærere for Puerto Rico under OL inneholder samtlige idrettsutøvere som har båret Puerto Ricos flagg under åpningsseremoniene til sommer- og/eller vinter-OL.
Brian May
Brian Harold May (født 19. juli 1947) er en britisk musiker og astrofysiker med doktorgrad, kjent som gitarist i rockebandet Queen.
Musiker
Smile: May dannet bandet Smile i 1968. Gruppen inkluderte Tim Staffell som forsanger og bassist, og senere trommeslager Roger Taylor, som også fortsatte å spille for Queen. Bandet varte i bare to år, fra 1968 til 1970, da Staffell dro i 1970, og forlot bandet med en katalog på ni sanger. Smile skulle gjenforenes for flere sanger 22. desember 1992. Taylors band The Cross var headliners, og han tok med seg May og Staffell for å spille "Earth" og "If I Were a Carpenter". May fremførte også flere andre sanger den kvelden.
Queen: Brian May ble berømt i 1970- og 1980-årene som gitarist for rockegruppen Queen og komponerte mange av gruppens mest kjente sanger, inkludert «We Will Rock You», «Hammer to Fall», «Tie Your Mother Down», «Who Wants to Live Forever», «I Want It All», og «The Show Must Go On».
May med band spilte på Rockefeller i Oslo 27. september 1998 i forbindelse med sin Another World-Tour, og han deltok også på 46664 Arctic (den såkalte Mandela-konserten) i Tromsø 11. juni 2005. Brian May har samarbeidet med en del nyere artister, som Foo Fighters på "Learn to fly" og Pink Floyd "Have a cigar". May har spilt på en rekke ulike gitarer, men som oftest Red Special som han designet selv sammen med sin far Harold May, og bygd med ved fra en noe spesiell kilde; – en gammel peis. Hans egen kommentar til dette instrumentet, fra In Their Own Words av Queen (1992) er:
Han ble utnevnt til kommandør av Order of the British Empire i 2005, og ble i desember 2022 adlet til Knight Bachelor av Charles III. Han ble dermed opphøyet i ridderstanden og fikk med det rett til å føre tiltaleformen sir foran sitt navn.
Astronom
3. august 2007 leverte May inn en doktoravhandling i astronomi ved Imperial College i London. Arbeidet ble påbegynt før musikkarrieren tok av, men ble avbrutt i 1974 fordi han ville satse på musikken. Før dette rakk imidlertid May å være medforfatter på vitenskapelige publikasjoner, inkludert en artikkel i tidsskriftet Nature.
Doktoravhandlingens tema er den såkalte interplanetariske støvskyen, på engelsk kjent som the Zodiacal dust cloud. Observasjonene er gjort ved Roque de Los Muchachos-observatoriet i La Palma på Tenerife. May forsvarte og fikk godkjent sin avhandling i oktober 2007.
Ye Xin
Ye Xin (tradisjonell kinesisk: 葉欣, forenklet kinesisk: 叶欣, pinyin: Yè Xīn, Wade-Giles: Yeh Hsin, stilnavn: «Rongmu»; født i Huating i provinsen Jiangsu i Kina, fødsels- og dødsår ukjent ), var en landskapsmaler som levde og virket under Qing-dynastiet i årene 1648 – 1669. Han flyttet tidlig til Nanjing, og regnes som en av de åtte mesterne fra Nanjing. Blant de åtte regnes han som en av de mer konservative. Yè Xīns stil er meget presis og realistisk, og han arbeidet spesielt med malerier av landlige scener i små formater.
We Will Rock You
«We Will Rock You» er en sang fremført av Queen skrevet av Brian May, og er åpningssporet på plata News of the World. Sangen har en trampe-/klappe-rytme, og sterkt refreng, og er veldig kjent. Man kan ofte høre den over høyttalerne på sportsarrangementer verden over. Den blir ofte – også på Queens Greatest Hits – etterfulgt av sangen «We Are the Champions», også fra News of the World.
Manhattan
Manhattan er den mest sentrale bydelen i New York City og har sammenfallende grenser med New York County, USAs tettest befolkede fylke. Manhattan er en øy, atskilt fra New Jersey og Staten Island av Hudsonelva, fra Brooklyn og Queens av East River og fra The Bronx av Harlem River. I dagligtale sier man heller «Manhattan» enn «New York County».
Selv om den med ca. 1,6 millioner innbyggere ikke er den mest folkerike bydelen i New York, er Manhattan det finansielle og administrative sentrum for New York City. I tillegg befinner langt de fleste turist-attraksjonene seg der, så for tilreisende er Manhattan nesten synonymt med NYC.
Manhattan er forbundet med de omliggende bydelene, samt New Jersey, via et ganske omfattende bro- og tunnelsystem, deriblant Brooklyn Battery Tunnel, Brooklyn Bridge, Manhattan Bridge, Williamsburg Bridge, Midtown Tunnel, Queensboro Bridge, Triborough Bridge, Alexander Hamilton Bridge, George Washington Bridge, Lincoln Tunnel og Holland Tunnel. I tillegg kommer en del tunneler beregnet for togtrafikk.
Den eldste delen
På sørspissen av Manhattan ligger parken Bowling Green. Hadde man stått her 11. september 1609 kunne man sett Henry Hudsons skip seile oppover elven for første gang. Fort Amsterdam ble bygd her i 1623 av Det nederlandske vestindiske kompani. Rett utenfor inngangen til fortet, omtrent der tollbygningen fra 1907 står i dag, fant det første registrerte drapet i New York mellom hvite sted, da Jan Gysbertsen knivstakk Gerrit Jansen 15. mai 1638. Gysbertsen stakk av og ble dømt til døden in absentia, men ble aldri funnet. Fort Amsterdam ble til New Amsterdam, som etter hvert ble til New York.
Galina Savinkova
Galina Savinkova (russisk: Галина Савинкова; født 15. juli 1953) er en russisk tidligere friidrettsutøver som konkurrerte i diskoskast for Sovjetunionen.
Manhattan
Den eldste delen
Her på sørspissen finner man Castle Clinton, der immigrantene gikk i land før Ellis Island ble åpnet. Alle offisielle parader i New York ender ved Bowling Green. Den første fant sted i 1886 i anledning av Frihetsgudinnens ankomst fra Frankrike.
Galina Savinkova
Savinkovas fremste meritt er bronsemedaljen fra EM 1982 i Athen, med et kast på 67,82 meter. Året etter satte hun ny verdensrekord med 73,26 og slo dermed Maria Petkovas tre år gamle rekord. Året etter ble rekorden forbedret av østtyske Irina Meszynski.
Manhattan
Den eldste delen
Broadway skjærer gjennom Manhattan og følger samme traséen som indianerstien Wickquasgeck engang gjorde. Nederlenderne gjorde stien til en vei som de kalte Herenstraat (= Herrenes gate) eller Breede weg, som på engelsk ble oversatt til Broadway. Den britiske generalstaben hadde hovedkvarteret sitt på Bowling Green med adressen "1, Broadway". I Federal Hall, noen steinkast unna i Wall Street, avla George Washington ed som USAs første president. Firkløveret Thomas Jefferson, Washington, Alexander Hamilton og James Madison bodde i noen år samtidig i dette nabolaget. Det hvite hus skulle opprinnelig ha vært reist der Fort Amsterdam hadde stått, men det ble ingenting av siden hovedstaden ble flyttet fra New York til Washington D.C.
Selydove
Selydove (ukrainsk Селидове, russisk Селидово, Seldovo, tidligere: Selydivka) er en by i Donetsk oblast i Ukraina.
The Pow Pow
The Pow Pow er et musikkalbum med Pow Pow, utgitt i 2013
We Are the Champions
«We Are the Champions» er en sang skrevet av Freddie Mercury og fremført av Queen. Sangen ble først utgitt i 1977 på plata News of the World Sangen er veldig rolig på versene med piano.
Låten er populær i forbindelse med sportsarrangement. Det var også Mercurys artikulerte ambisjon å lage en sang for sammenkomster, og han tenkte spesifikt på fotball etter å ha opplevd publikum synge med på «You’ll Never Walk Alone» ved en anledning. «We Are the Champions» var offisiell tema-sang for VM i fotball 1994, og har funnet veien tilbake til hitlistene også ved andre mesterskap.
I 2004 ga Scorpions sammen med Michael Kleitman ut en litt omarbeidet versjon med tittelen «You Are the Champion» som en hyllest til Michael Schumacher da han vant sin sjuende sier i F1 Formel 1. Singelen nådde 92.-plass på de tyske salgslistene. Sangen ble med på albumet Stand Up for the Champion – Michael Schumacher, som kom ut i anledning av at Schumacher la opp i 2006.
TrAMS
TrAMS (Trondheims Akuttmedisinske studentforening) ( i Enhetsregisteret) er en interesseforening for legestudenter i Trondheim som ble stiftet 7. mai 2009. Foreningen har som mål å fremme interessen for akuttmedisin blant legestudenter og å øke den akuttmedisinske kompetansen hos nyutdannede leger.
Nunu Abasjidze
Nunu Dzjangisjevna Abasjidze (ukrainsk: Нуну Джансугівна Абашидзе, født 27. mars 1955 i Novovolynsk, Volhynia) er en ukrainsk tidligere kulestøter som representerte Sovjetunionen, best kjent for å ha vunnet bronsemedalje under EM 1982 i Athen. Hun har en personlig rekord på 21.53 m fra et stevne i Kiev, 20. juni 1984.
Thorbjørn Egner
Thorbjørn Egner (født 12. desember 1912 i Oslo, død 24. desember 1990 samme sted) var en norsk forfatter, illustratør, billedkunstner, reklametegner, visedikter, komponist og lesebokredaktør.
Han er kjent i flere land for sine fortellinger for barn, særlig de tre hovedverkene Karius og Baktus (1949), Klatremus og de andre dyrene i Hakkebakkeskogen (1953) og Folk og røvere i Kardemomme by (1955), som han selv bearbeidet og framførte i flere medier: i Barnetimen i NRK, i bokform, som dukketeater, som dukkefilm og som sceneteater. Selv regnet han de 16 bindene av Thorbjørn Egners lesebøker (1950–72) som sitt hovedverk, og som det viktigste han hadde gjort. Egner var også visebokredaktør, stilte ut tresnitt og tegninger på Høstutstillingen og ga ut to kulturhistoriske reiseskildringer for voksne, fra Vågå og Rauland.
Bøkene og platene hans solgte i store opplag, og er blitt oversatt til en rekke språk. Han mottok St. Olavs Orden i 1972, særlig for arbeidet med lesebøkene. I Kristiansand Dyrepark ble Kardemomme by bygget i full skala og åpnet i 1991, og i 2015 åpnet anlegget Hakkebakkeskogen.
Inn i livet; 1912–30
Egner ble født som det siste av tre søsken i en kjøpmannsfamilie på Kampen i Oslo; han var 12 og 14 år yngre enn søsknene. Faren Magnus Egner drev kolonialforretning, og hadde sin slektsbakgrunn fra en gårdbruker- og landhandelfamilie i Sørum på Romerike. Moren Anna var fra Frogn. I arbeiderbydelen Kampen var Egners kjøpmannsfamilie forholdsvis velstående. Familien var også musikalsk: faren og broren spilte fiolin, Thorbjørn og søsteren spilte piano, og alle sang. Han tok også med seg musikken ut til vennene i gata, og startet bakgårdsorkester med fløyte, trommer, horn og seg selv på banjo. Som kjøpmannssønn var det naturlig at han arbeidet som visergutt i barndommen.
Da Thorbjørn var barn, hadde onkelen Olaf overtatt den ene av Egner-gårdene og dens landhandel. Somrene tilbragte han ofte hos farens søster Louise og hennes familie på gården Vølner i Sørum. Erfaringene fra oppveksten som vekslet mellom Kampen og Sørum, har satt preg på forfatterskapet. Selv har han skrevet at «Minner fra guttedagene i byen og somrene i Sørum har nok vært en inspirasjonskilde til mye av det jeg senere har skrevet og tegnet i årenes løp», og biograf Anders Heger har pekt på at «Egner støpte norsk barndom i de former hans eget liv hadde avsatt»: lesebøkenes Humlegata lignet Kampen på 1920-tallet, og gården til Ola-Ola Heia i den samme leseboken minnet om Sørum i Egners barndom. Senere skulle Egnerfamiliens ferieerfaringer fra Gismerøya sommeren 1950 bli førende for fremstillingen av Sørlandet i den femte av lesebøkene.